444 I. Urban. 
filiformibus ipsum subaequantibus albis apice vix incrassatulis stamina sub- 
aequantibus coronatum.  Capsulae seminaque desunt. 
Peruvia: Inter Matucana et Tambo de viso prope viam ferream inter 
Lima et Oroya, loco lapidoso, 2370—2650 m s. m. (WEBERBAUER n. 153. — 
Specima florigera 26. decembris 1901) — Ad viam ferream inter Lima 
et Oroya in saxosis haud procul a Matucana, ca. 3000 m s. m. (WEBERBAUER 
n. 167. — Specimina florigera 18. decembris 1904). 
Species pulcherrima S. chubutensi Spegazz. et S. axillari Phil. peraffinis, habitu 
tamen laxiusculo ramis foliisque densissime pilosis primo visu distinguenda. 
Stellaria aphananthoidea Muschler n. sp.; radix verticalis valida, 
25—30 cm longa, 2,5—3 mm diametro, flexuosa, laevis, apicem versus 
pallida laxe ramulosa, postice simplex fuscescens, intus lignosa emedullosa 
albida. Rami ad collum radicis conferti caespitem subhemisphaericum, 
30—40 cm diametro, efficientes, peripherici procumbentes sed non radi- 
cantes, medii erecti, omnes teretes rigiduli, 15—30 cm longi, supra radicem 
0,75—1 mm diametro, simplices vel parce ramulosi, in partibus junioribus 
pilis minimis albido-flavescentibus unicellularibus plus minus dense obtecti, 
in vetustis glabratis sed obsolete vernicoso-subnitentibus, foliosis, internodiis 
inferis longioribus 1,5—2 cm longis, mediis sensim sensimque elongatis, 
3 cm longis, supremis saepe brevissimis 0,5—1 cm longis. Folia membrana- 
cea vel chartacea viridia, juniora pilis minimis albidis unicellularibus plus 
minus dense obtecta dein mox glabrata ac glaberrima, linearia, acicularia, 
involuta, uninervia, horizontaliter patentia vel plerumque erectiuscula, infera 
longiora apice plus minus acriter mucronata internodiis longiora 2,5—3 cm 
longa, 1—2 mm lata, media ac superiora sensim sensimque decrescentia, 
2—1 cm longa, 1—1,5 mm lata, apice acuta, omnia deorsum parum angustata, 
sessilia. Flores solitarii, primo acrogeni, dein, ramulo axillari evoluto, pseudo- 
pleurogeni, pedicello subcrasso satis longo plerumque erecto vel rarius 
horizontaliter patente semper folio fulerato, 2—3 cm longi, glaberrimi vel 
interdum pilis glanduliferis obtecti; sepala 5, dense vel plerumque densis- 
sime pilis satis longis glanduliferis vestita, plus minusve patentiuscula ovato- 
lanceolata, 1 em longa, 2—3—5 mm lata, obtusiuscula, subrigidula, 3-nervia, 
dorso convexiuscula, viridia; petala 5, albida, glaberrima, sepala vix aequantia, 
obtusiuscula, ovata; stamina 10 filamentis petala aequantibus, filiformibus, 
glabris vel interdum ima basi pilis minimis subsericeis albidis unicellularibus 
subdense obtectis, antheris minutis, ovatis, pallide ochraceis; ovarium ovatum, 
2 mm longum, obtusiusculum, ut videtur glabrum, stylis 3 filiformibus ipsum 
subaequantibus albidis apice evidenter incrassatulis coronatum. Capsula 
seminaque desunt. 
Peruvia: Ad viam ferream inter Lima et Oroya in saxosis haud procul 
a Matucana, ca. 2370—2880 m s. m. (WEBERBAUER n. 133. — Specimind 
florigera 26. decembris 1904.). 
